DIE KLAAGLIED VAN ‘N WILGERBOOM - INK - INK DIE KLAAGLIED VAN ‘N WILGERBOOM - INK
Titel: DIE KLAAGLIED VAN ‘N WILGERBOOM
Datum gepubliseer: 25 Februarie 2016 Aantal woorde: 202 1164 Kere gelees ♥12
Hoekom lyk jy nou so beswaard mismoedig
en rol jou klaaglied deur die hittegolwe van die oggendson se voelers;
Kan dit wees dat jy jaloers is op die eerste perskeboom se trots spog lente bloeisels
wat soos konfetti gestrooi word om jou klaaglied te vermooi?
Hoekom hang jou takke leepoog aarde toe
terwyl skape soos verlore kapok vlokkies in die groen voer lande staan;
Kan dit wees dat miskien net dalk miskien jy nou ook oud raak
en vergeet het waar om jou groen blaar jas by die Somer te gaan vra?
Ek hoor vanoggend weer jou klaaglied roep
en stap tot by die damwal waar jou wortel are ontbloot lê in die uitgedroogde dam
ek luister na jou klaaglied en skielik klink dit mooi
jy kla nie oor die swaarkry van die Winter nie maar die meulsteen van mooiwees
wat jy vir nog ‘n seisoen deur die dae en nagte saam moet dra…
Hierdie werk van jou is iets besonders
Hierdie is ongelooflik mooi gepen!
Dankie.. val maar nog oor my woorde. skryf maar soos dit ryp word in my gedagtes